Lav et referat af nedenstående tekst:

Tekst:
Tirsdag eftermiddag slog Nordjyllands Politi til i en anholdelsesaktion i Aalborg. Klokken 14 anholdte tre betjente tre personer, som man mistænker for at smugle narko ind i Danmark. Det skriver Nordjyllands Politi i en pressemeddelelse. De tre anholdte er mænd bosiddende i Aalborg, og de er henholdsvis 19, 22 og 28 år gamle. Onsdag formiddag er de tre mænd blevet fremstillet i et lukket grundlovsforhør ved Retten i Aalborg. Anklagemyndigheden havde anmodet om lukkede døre af hensyn til den videre efterforskning i sagen. Amfetamin og ecstasy-piller smuglet De tre anholdte er sigtet for at have indørt 4,2 kilo amfetamin og cirka 1.000 ecstasy-piller til Danmark med henblik på videreoverdragelse. - Der er tale om et stort beslag af narkotika, siger politikommissær Casper Jacobsen, der er leder af efterforskningen ved Nordjyllands Politi, og han tilføjer i næste åndedrag: - Derfor er vi tilfredse med, at alle anholdte nu er varetægtsfængslede i fire uger. Nordjyllands Politi kan ikke udtale sig yderligere i sagen, idet retsmødet blev afholdt for lukkede døre. Efterforskningsarbejdet i sagen fortsætter i den kommende tid.

Referat:
Nordjyllands Politi anholdt i går tre mænd i Aalborg, mistænkt for omfattende narkosmugling. Alle tre blev i dag varetægtsfængslet i fire uger efter et lukket grundlovsforhør.